- 'Reggelt, Mia! - Jó reggelt, Rena!
Lám, lám, lám, Amerika,
micsoda vad két hét van barátaink háta mögött a UBA-nél!
Feltört e-mailek ezerszámra. Minden nap karácsony!
Nem tudom, önök hogy vannak vele, de én állandóan a ubaleaks.com-ot bújom,
hogy megkapjam a napi „hű, ez de kínos” adagomat.
Egynapnyi perelhető anyag a hekkelésből? Tuti, hogy nem a Háború és béke kézirata?
Lapozz a kiadatlan e-mailek listájának 85. oldalára!
Mit mondjak, Earl? Elkényeztetsz.
Hívj mostantól Tolsztojnak! Majd jelezd, mi legyen ezzel.
Szívesen, Cory!
Miért is?
A részvényárfolyam-ugrásért.
Ez történik azokkal a cégekkel, amiket állítólag megveszek.
Hát, azért ez több, mint pletyka.
- Ez új nekem. - Mondok még egyet.
Elfogadom az eredeti ajánlatot. Azon az áron, amit bedobtál.
Zárjuk rövidre, jó?
- Mi van az igazgatótanáccsal? - Hagyd rám!
Mehet ki.
- Srácok, muszáj... Muszáj... Bocs. - Ó!
Gondoljuk át a szelfizést!
Nézzük... Mindegy, milyen appról van szó. Lehetsz Tinderen,
420 Singlesön, Kingsnake After Darkon. Ez így nem mehet tovább.
- Milyen szög ez már. Komolyan! - Igaz. Ne már!
- Kinek jön be a tokád? - Miért hiszi bárki is, hogy ez jó?
- Nem is értem, miért... - Fogalmam sincs.
Nos, Chris... hogy hívott el az első randira a férjed?
Nem egy appon, de amúgy is hosszú történet.
Jaj már, a lényeget! Csak a lényeget!
Egy percben.
Na jó. Csak neked.
- Hogyne. - A rövid verzió.
Az első olimpiai válogatómon vagyok, és kiszúrom a pasit.
Tök cuki, és úgy néz... Én meg magamban: „Ne bámulj így,
teljesen idegbe' hozol!”
Mindegy. A nemezisem képviselője, akivel a Nike-szerződésért küzdünk.
Hűha!
Csak egy amerikai atlétát akarnak leszerződtetni.
Szóval fent vagyok a szállodai szobámban, és kapok egy küldeményt.
Tiffany-kék Nike Dunk, pont a méretemben.
- Sportcipőről beszélünk. - Jaj!
Mellette egy cetli Marcus telefonszámával, és ezzel az üzenettel: „Te kellesz.”
Azta!
- Mit mondhatnék, ért a nyelvemen. - És...
- Ez nagy... Lenyűgöző. - Igen. Igen. Vagy...
Nem félt váltani, az biztos.
És most mi is váltunk, hiszen a reklám után jön a The Twist.
És elmentünk!
Jöhet a reklám.
Jó móka volt, emberek!
Váltott?
- Váltott. Váltott. - Egyik versenyzőről a másikra.
- Hát... Ja. Ügyes átkötés. - Aha. Kedves tőled.
- Így volt. - Átállunk a The Twistre!
- Jesszusom! - Tessék!
- Köszönöm, drága! - Igazad volt.
A randiképek tragikusak.
Ugye?
Nem mindenkire talál rá a szerelem a főnöke kérójában.
Szeretem ezt a mosolyt.
Újabb 30 000 nézővel verjük a YDA-t.
Ne bassz! Ki hitte volna, hogy a hekkelés visszaröpít minket a csúcsra?
Layla, tedd be a számokat a következő szegmensértekezletre!
Jót tenne a morálnak.
- Layla, hallasz? - Nézzétek az Eagle News-t!
...a UBA sztárjának meggondolatlanságait, miközben a valódi probléma
- a gyűlöletbeszéddel van. - Adj rá hangot!
A faji egyenlőségért folytatott harcban a UBA-nek sikerült hátralépni egyet.
Kaptunk egy újabb halom belsős e-mailt, köztük egy nagy durranással.
Cybil Reynolds tévés ikon és a UBA igazgatótanácsának elnöke
a The Morning Show egyik műsorvezetőjét, Christina Huntert
„Jemima néninek” nevezte az alkalmazásáról írt e-mailben.
Igen, jól hallották, Jemima néninek.
Kyle, hívd a jogászokat!
Holnapra szervezz le Leonarddal egy vacsorát!
Végül hívd fel Christ, jó?
CHRIS NEM JÓ MŰSORVEZETŐ... HOZZÁK VISSZA BRADLEY JACKSONT!
CSAK AZÉRT VETTÉK FEL, MERT FEKETE
TUTI, HOGY HUNTER SZIVÁROGTATOTT.
HIÁBA VÉGEZ ROSSZ MUNKÁT, MOST MÁR NEM LEHET KIRÚGNI
CORY ELLISON IRODÁJA
Halló?
Megtaláltam az e-mailt.
Cybil az igazgatótanácsnak számol be a 3. negyedéves eredményről 2020-ban,
és idegbeteg, mert a UBA túl sokat költött Chris kétéves szerződésére.
Valaki rámutat, hogy Chris még így is kevesebbet keres, mint Bradley,
amikor idekerült. „Tök olcsón hoztuk ide.
Chris van annyira népszerű, hogy zabpelyhes dobozon legyen az arca.”
- Ebben semmi rossz nincs. - Cybil válaszában van. Ezt írta:
„Jemima néni is volt zabpelyhes dobozon...
...és már őt sem veszi senki.”
- Mia... - Őt sem veszik? Mi ütött Cybilbe?
- Chris itt van még? - Cory felkérette magához.
Menj csak be!
Ó, szia, Chris!
Nem jártam még ezen az emeleten. Elegáns.
Ugye? Csúcsra járatott dekor, mi?
- Vinnél egy festményt? - Hogy mit?
Jesszusom! Hülye vicc.
- Bocs! Hogy vagy? - Még csak most emésztem.
Na igen. Nézd, tudom, hogy nem ismered Cybilt,
de elég régi bútordarab errefelé.
De, mint minden házban, a bútorokat néha lecserélik.
Értem.
Nem akarod, hogy pereljek.
Természetesen nem szeretnénk ha odáig fajulna a dolog.
Azon vagyunk, hogy kitaláljuk, hogy hozzuk ezt helyre.
Ugyanolyan szerződés, mint Bradley-nek,
a remek munkád elismerésére valami prémium.
De mindenképpen házon belül szeretnénk rendezni.
Mi beszámolunk a hírekről, nem főszereplők vagyunk bennük.
Még ma jelentkezünk, jó?
Kösz, hogy beugrottál. El akartam mondani, milyen nagyra értékelünk.
Kezdem érezni, pontosan mennyire.
Bujkálsz.
Köszönöm, hogy feljöttél.
Aha. Siessünk, jó?
Mennem kell gályázni a teáscsésze mellé.
Köszönöm, hogy eleget teszel a szerződésedben foglaltaknak.
Hát hogyne.
Kíváncsi vagyok, mi az általános reakció a cégnél.
Azaz miben mesterkedik Cory?
Ha tippelnem kéne, az ügyvédei fogalmazzák a nyilatkozatát.
Ezt magamtól is kitaláltam. De... Mást nem hallottál?
Nem vagyok kém, Cybil.
Nekem nem kém kell, Alex, hanem szószóló.
Nem tudom, mit vársz tőlem. Ott van minden, feketén-fehéren.
Igen, tudom, hogy néz ki a dolog.
Azért hívtalak ide, hogy megtaláljuk a leggyorsabb kiutat a slamasztikából.
Minek a királyi többes?
Mi lenne, ha interjút adnék neked a Pacekba’ Alexben?
Hűha! Minek is?
Szeretném tisztázni a nevem.
Szerintem nem túl nyerő ötlet most a tévében szerepelned.
Arra célzol, hogy rám férne egy médiás továbbképzés,
miután 45 évet töltöttem el a nagyapám alapította tévénél?
Nem ezt mondtam. Azt mondom, hogy ez a talaj ingoványosabb,
mint a UBA-részvényekről beszélni.
Kifejezetten örültem Chris felvételének.
Valóban tapasztalatlan volt, de ez volt a helyes döntés.
Nevetséges!
Totális félreértés.
Ha félreértés, ha nem, nem akarok belefolyni. Semmilyen szinten.
Te? Pont te beszélsz?
Mit akar ez jelenteni?
Tudod, hogy mindenki ki akart rúgni?
Cory, Fred. Mindegyikük.
Kiálltam melletted, mert pontosan tudom, milyen az,
amikor egy rakás férfi jelöli ki egy nő szavatossági idejét.
Kiálltam melletted, és most szükségem van a támogatásodra.
Ha emiatt megbukom,
nehogy azt hidd, hogy aki a helyemre lép, egy percig is foglalkozni fog azzal,
hogy te mit akarsz!
Legyünk realisták, vagy Cory lesz, vagy a sleppjéből valaki.
Mondd, Cory idáig mennyire képviselte az érdekeidet?
Igen, Cybil, tudom.
Az évek során végig éreztem a támogatásodat.
Fura, hogy nagy hirtelen, azaz amikor neked kell valami,
minden a női szolidaritásról kell szóljon.
Így működik a világ, Alex.
- Hűha! - Tudod jól.
Nincs semmi hátsó szándékom,
csak kérek egy esélyt, hogy tisztázhassam a dolgot.
Az életemet adtam ezért a tévéért.
Nem fognak emiatt cancelezni!
A legjobbakkal is előfordul.
Csak akkor veszed így a levegőt... amikor aggódsz.
Kicsim, hamar elfelejtődik majd ez is.
De most aludnod kell.
Mindjárt fél négy.
A UBA Cybil családjának a cége.
Érthető, miért akarja, hogy mi mosdassuk ki a szarból.
Ugyan már! A UBA évtizedek óta a tőzsdén van.
Nem vagyunk a tulajdona.
Mindenkiért eljön a cancelmanó. Mint a tévében.
Miért pont Cybil lenne kivétel?
Mert nem fogja be a száját.
Felőlem üvöltözhet is. De ez még nem jelenti azt,
hogy a tévébe kéne engedni a konföderáció aktuális kabalafiguráját.
Cory, bízz bennem! Én sem vagyok odáig ezért az ötletért,
de az ügyvédek fáradt dumája csak ront a helyzeten.
Aláírta a titoktartási nyilatkozatot. Nem beszélhet senkinek.
Mi vagyunk az egyetlenek, akiknek igen.
- Pont. - Oké. Hogy van Chris?
A műsorban úgy tűnt, nincs gáz, de kötve hiszem, hogy jól lenne.
Szerintem nagyon profin kezeli.
Ja. Remek volt. Bejött, végezte a dolgát.
Nem akart beszélni róla, ami teljesen érthető.
Ezt nekünk kell feltakarítani.
- Nem az ő sara. - A sár vagy mi feltakarítása megtörtént.
Kiadtunk egy nyilatkozatot. Nem értem, miért kell kavarni.
Nem felmenteni akarom Cybilt, de megértem, miért kéri.
A jó hírét akarja megvédeni.
És mi van a UBA jó hírével? Nyilatkozzon az Eagle Newsnak.
Nem érdekel a titoktartásija. Feloldom.
Ez nem egy sima pletyka, Cory. Hírértéke van, és mindenki erről beszél.
Milyen fényt vet ránk, ha leszarjuk?
Nem mellesleg téged pont ez éltet.
A nézettség, a cirkusz.
Nem akarom, hogy olyasvalaki izmozzon velem,
aki egy hét múlva a nyugdíjasházban fog bingózni.
A skarlát betű beleégett a mellébe. Az igazgatótanács sem áll szóba vele.
Bocs, Cory, de erős érvek szólnak a műsor mellett.
Egy interjú Alexszel mutatná, hogy komolyan vesszük a dolgot.
És, ugye, ahogy a UBA elkente Mitch Kessler viselt dolgait,
nem is beszélve annak rasszista felhangjairól,
a legjobb megoldás, ha mi kontrolláljuk a narratívát.
Legyen, de látni akarom az anyagot, mielőtt kimegy!
És ha csak körbenyaljuk, nem engedem adásba.
Körbenyaljuk? Már... Mi van?
Gyanús, hogy ilyen gyorsan le akarja tudni, nem?
ALAPFIZETÉS AZ ALKALMAZÁSAKOR: 48 925 DOLLÁR
Mi a fasz?
Rena, gyere csak!
- Mi ez? - Fizetések. A hekkelős oldalról.
Nemcsak Christ nem fizetik meg rendesen, senkit sem. Azaz van, akit mégis.
Azt mondod, tendenciózus?
Mi van? Komolyan?
Egy ideje már túrom a kiszivárgott adathalmot. Randa ügy.
- Jesszusom! - Őrület!
Az alacsonyabb polcon mindenki szívott a rasszizmus miatt,
de Chris miatt máris lényeges a téma?
Ez genyóság.
Eskü, nem tudom, mit keresek még itt.
Layla, átnézném a holnapi szöveget az irodámban.
Akkor én...
Itt a szöveg.
Nem azért hívtalak.
Mi történik, Layla? Avass be!
Először a rémes értékelések, most meg ez.
Egy híres emberről, egy gazdag és híres emberről
szóló e-mail kiszivárgása kellett ahhoz,
hogy bárki is foglalkozzon a cégbe belekódolt egyenlőtlenséggel.
- És most dühösek vagyunk. - Mennyire?
Lehet, nem lesz stábod holnapra.
Oké. Köszönöm az őszinteségedet.
Értékelem.
Stella, stábértekezlet kell, de menten.
Köszönöm mindenkinek, hogy itt van.
Tudjuk, hogy Cybil Reynolds e-mailje és az egyenlőtlen fizetések híre
sokakat feldühített, teljes joggal.
Megjártuk a hadak útját.
Szerettük volna, ha közösen beszéljük meg a gondokat.
Azt, hogy például mit tehet a TMS, hogy változást érjünk el.
Engem bámulnak, mi?
Hát, nem mondom, hogy nem rád néznek.
Bárki elmondhatja, mi bántja. Bárki.
- Szabadon beszélhettek... - Úgy van.
...nem kell tartani retorziótól.
- A menedzsment nem fog visszaütni. - Igen, ez teljesen biztonságos közeg.
Picsába, kezdem akkor.
Nyilván nem rúghattok ki, mert beszélünk.
De van más lépésetek is.
Nem kapunk projekteket, nem léptettek elő,
és ellehetetlenítitek az életünket, míg fel nem mondunk. Mossátok kezeiteket.
Hidd el, Layla, hogy nem fogom hagyni, hogy így legyen.
Hol van Cory? És Cybil?
Nincsenek itt, mert felesleges itt lenniük.
Mintha arra spendíroznának, hogy bekussolunk,
és visszaoldalgunk a helyünkre.
Aki fekete és van véleménye, ezen a helyen vagy megtanulja
visszafogni magát, vagy elmegy innen.
Julia, visszaoldalgunk a helyünkre?
Komolyan? Elképesztően jó szakember vagy.
Miért játszanál azoknak a kezére, akik azt akarják,
áldozatként tekints magadra?
Saját magunkat fosztjuk meg a maradék hatalmunktól.
Szerintem én nem ezt csináltam, Yanko.
Na jó, figyeljetek! A lényeg, a rasszok kérdése...
Először is, kitaláció az egész.
És fegyverként használják, oké? Ezt mindannyian tudjuk.
Öö, tuti, hogy mindannyian így tudjuk? Nem vagyok benne biztos, hogy...
Nem a lényegről beszélünk.
- Nos... - Elmondhatom?
- Ez itt biztonságos hely? - Persze.
Mia, egy lista elemeit pipálgatjuk ki.
Sokszínűségi pontok vagyunk egy táblázatban.
Minek? Hogy jobban érezzük magunkat?
Nem elég, hogy ami ellen szót emeltünk,
hogy a bőrszín alapján ítélkezzünk,
ami ugye eleve elcseszett dolog, most arra késztetnek minket,
hogy faji identitást válasszunk magunknak, pedig mind keverékek vagyunk.
Itt vagyok én. Simán néztek már szefárd zsidónak, perzsának, örménynek.
De mivel mindkét szülőm kubai,
azt mondjátok, hogy barna vagyok?
- Nem harmadik generációs kubai vagy? - De, de nem ez a lényeg.
Nevessetek csak!
Igaz. Valahol vicces, persze, de... hozok jobb példát.
- Alex. - Mi van?
Mondjuk, beleköpsz egy kémcsőbe,
és kiderül, a dédnagyapád fekete volt.
Ettől hirtelen fekete leszel?
Van benne valami.
Jesszusom!
Ha beküldöd a DNS-mintádat,
és kiderül, hogy a dédnagyapád fekete volt,
attól Alex Levy hirtelen fekete lesz?
Yanko, elbagatellizálod a dolgot.
Rámutatok a dolog abszurditására. Nem látjátok?
- Ne már! Tudod, hogy ezzel nem segítesz! - Mi? Nem!
- Tényleg. - Tudod, mi nem segít?
A woke propaganda, Alex.
Megtennéd, hogy átveszed? Mindjárt jövök.
- Aggódom... - Ja. Beszélj csak!
Eltértünk a témától.
Mindenki jót akar, de...
Chris, várj!
Mi értelme volt ennek?
Azt hittem, segíthet, ha nyíltan beszélünk róla.
Mielőtt Cybil bemegy Alex műsorába?
És megmutatja, mekkora rajongója a színes népeknek?
Ezt a döntést felsőbb szinten hozták.
Akkor ideje lenne feljebb lépnünk.
Na ja.
Ne hagyd, hogy Cybil vagy a céges gépezet megkérdőjelezze, mennyit érsz!
Én soha nem kérdőjeleztem meg. Mások annál inkább.
Én nem tartozom közéjük.
Akkor miért nincs új producerem?
Mert nehéz idehozni jó szakembereket.
Vajon miért?
- Mi lett az értekezlettel? - Berekesztettem. Nem jutottunk semmire.
Hogy van Chris?
Te hogy lennél a helyében?
Jó sok szar napunk lesz, mire ez elfelejtődik.
Szerinted el fog? Mármint elfelejtődik?
Cybil egy e-mailje miatt tördelni a kezünket olyan,
mintha gyorstapasszal akarnánk rákot gyógyítani.
Nem mellesleg, Stella, a mi kibaszott dolgunk tudni,
hogy Christ és még vagy 100 másik embert így alulfizetnek
költségmegtakarítás örve alatt.
És én vagyok az, akinek Julia és Layla és a többi
alulfizetett, túlhajszolt ember szemébe kell néznie nap mint nap.
De tudom, ne nézzek, ugye?
Gazdaságos műsor kell. Hozzam ki abból, ami van. Legyek kreatív!
Nyerjek a nézettségi versenyben!
Aludjak az irodában, ha ez kell hozzá!
Mert ez kellett ahhoz, hogy a pandémia alatt is menjen a verkli!
Hogy a hekkelés alatt se álljunk le!
Mennyire elbaszott az, Stella,
hogy míg nekem kell működtetnem a gépet, csak fogaskerék vagyok benne?
A UBA is egy ültetvény, csak van tébénk.
- Igazad van. - Tudom.
Mit mond el rólam az, hogy még nem mondtam fel?
Most lelépünk innen, és elmegyünk berúgni.
- Nem, Stella, erre nincs időm. - Nem akarom utasításba adni.
Oké, utasítalak.
Lelépünk innen,
és saturészegre isszuk magunkat.
Ráterhelem a költségszámlámra. Christ is visszük.
- Ez milyen színű? - Piros.
Piros! Szép volt, Naima!
Tessék! Ez az... Figyu! Ez milyen színű?
- Narancs. - Narancs! Elképesztő!
Tudod, mi következik, mi?
Megelőztél, hallod?
Azta! Ezt nézd! Zöld!
Nahát! Azta! Adj egy pacsit!
Na jó, ez kezd nevetséges lenni. Kelj fel!
„Milyen volt a heted, kicsim?”
„Hát, szembesülnöm kellett egy rasszista e-maillel,
amit olyasvalaki küldött, akivel pontosan egyszer találkoztam.
Aztán az igazgatónk egy zsák pénzzel akarta
- befogni a számat. - Állj le!
Egy riporter megkérdezte, mit akarok tenni ellene,
a fekete főnököm meg azt mondta, higgadjak le és tegyem a dolgom.”
Fel akarsz mondani?
Tudod, hogy nem adok fel semmit.
Eleget voltál már ott. A The Morning Show nem örökre szól.
Gyere ide! Gyere csak!
Semmi gondunk nem volt.
Elég bejött a szponzoroktól, hogy megéljünk,
- de én hagytam, hogy rábeszélj erre. - Hé, egy pillanat! Nem beszéltelek rá!
Mondtam neked, hogy az ajánlat nem elég jó,
- de szerinted nem szabad mohónak lenni. - Nem, nem!
Nem hagyom, hogy rám verd, mert ezeknek a fehéreknek elment az eszük.
Szét kellett volna perelni őket.
- És most megtehetjük. - Nem.
Ha egyszer is perelsz, te leszel „a nő, aki pereskedik.”
Valóban?
Sajnálom.
- Ha egy riporter... - Elintézem.
Alex az.
Na jó! Anya mindjárt jön.
Remélem, hamar lerendezem.
Elleszünk, kicsim!
- Alex! - Szia!
Bocs, hogy hívatlanul török rátok.
Próbáltam jelezni,
de nem vetted fel a telót, és nem reagáltál az sms-re sem.
- Semmi gáz. Gyere be! - Remek.
Szia, Marcus!
Szia, Alex! Örülök, hogy látlak.
Borjúszelet marsala mártással. Csodás.
Sajnálom a borjúkat,
hogy rövid életüket egy karámban töltik,
és gőzük sincs a rájuk váró borzalmakról.
Megszakad az ember szíve,
de ez a borjúszelet... feszegeti az együttérzésem határait.
Ne szarakodjunk, Cory! Minek rángattál ide?
Leonard, az megvan, hogy élnek emberek az Upper East Side-on túl is?
Igen. Ezért élek az Upper East Side-on.
Diszkrét helyet kerestem,
kíváncsi szemektől és riporterektől távol.
Mit gondol az igazgatótanács Paul ajánlatáról
Cybil e-mail-malőrjének fényében?
Földhöz verjük a fenekünket.
Úgy kellett egy rasszista botrány, mint egy falat kenyér.
Vettem.
Hagyjuk a tiszteletköröket!
Elleneztem a kinevezésedet.
Azóta viszont volt pár nyerő húzásod.
De míg téged a káosz éltet, engem és a UBA-t nem.
Mindemellett, persze...
én Mussolinit is támogatnám, ha Paul Marks ajánlatát hozná.
Ki nem néztem belőled a fasizmust.
De nincs elég szavazatod.
Én nyilvánosan nem támogathatlak.
Szerinted Cybilnél jobbat nem tud találni az igazgatótanács?
Nos, értek én ebből a hallgatásból is.
Ha Cybil kiesik, valakinek át kell vennie a helyét.
Hely nem maradhat üresen.
Sok igazgatótanácsban ültem már, Cory.
Ha csak feleakkora fejfájást okoznál, mint amivel Cybilnek kedveskedtél,
akkor sem érdekelne.
Tudtad, hogy apám kukásember volt?
Kukásember?
Mi tudom én, hogy hívjátok erre. Köztisztasági alkalmazott, szemetes.
Az egész életét
mások rothadó szemetében derékig turkálva élte le,
és soha, egy percig sem panaszkodott, hogy nekem ne kelljen kukásnak mennem.
Nem mentem. És nem is fogok.
Szóval, Cory, vagy eltakarítod a saját mocskodat,
vagy húzz el a picsába!
- Még egy kör jöhet? - Persze!
A melled majd szétrobban.
Mi van?
A melltartód! Valaki hívja.
- Fogadok, hogy Chris az. - Mondd meg, hogy vonszolja ide a seggét!
Bradley az.
Ó, a fehér bűntudatát csillapítaná?
Tudom, hogy jót akar, de Yanko genealógia-előadása után
képtelen vagyok még egy főhős vasárnapi iskolás okfejtését hallgatni.
Bocsesz, Bradley Jackson!
Ó, Yanko!
Emlékszel, amikor leütötte azt a pasit?
Hogyne!
Tudom, hogy nem szabad támogatni a toxikus maszkulinitást,
de iszonyú dögös volt.
Az hát.
Yanko nem egyszerű eset,
- de dögös. - De dögös.
- Ezt mindketten kimondtuk? - Ne!
A telefonom nem hallgat le?
Hozok még piát.
Hahó, kaphatnánk... Ja, kösz. Öö...
Hahó!
Várj már... az nem Kyle?
Jesszusom, de!
Kiszedem belőle, mire készül Cory.
- Ne! Nem mehetsz... - De.
- Kyle? Jesszusom! - Stella?
- Jaj már. Gyere közelebb! - Szia! Szia!
- Szia, öö... - Mizu?
- Őrület. - Ja.
Cory most beszél az igazgatótanáccsal.
Szarik a UBA-reformra.
Cybillel háborúzik, és mi... Mi csak gyalogok vagyunk.
- Mi? - Én gyalog vagyok. Te a játszma része.
Mi? Ez mit akar jelenteni?
Cybil a haverod, nem?
Vagy, nem is tudom...
Mi van?
Azt hiszed, hogy fedezem? Hogy bűnrészes vagyok?
Stella, nem teljesen értem, miért fogod a pártját.
Mintha az erősebb kutyához csatlakoznál, bárki is legyen az.
Az nem az én stílusom.
Cybil problémás alak,
de ő legalább nem akar kiárusítani minket Paul Marksnak, mint Cory.
Lehet, hogy Paul is csak egy újabb nagyúr, de legalább fizetést ad.
Nincs már tele a tököd a felső szinten csóróságról síró arcokkal?
Mi van?
Mit hallgatsz el?
Régebben együtt melóztam Paullal.
Közös múltunk van. Nagyon nem szép.
- Tett valami olyat... - Nem, nem...
semmi olyasmi. Túl okos ő ahhoz.
Egy dolgot mindenképpen tudni kell róla.
Paul könyörtelen.
- Corynak elmondtad? - Elengedi a füle mellett.
Kiben bízol abban az épületben?
A UBA csak azzal sugallja a bizalmat,
hogy Alex Levy feje alá írja egy óriásplakáton.
Ó, csak eljöttél.
Úgy látom, görbe kis estét hagytam ki.
- Szia! - Szia, Chris, hogy vagy?
Úgy öltöztem, mintha a tanúvédelmi programban lennék.
Menjünk valami csendesebb helyre?
- Van egy... - Elegem van a csendből.
Én akarom a Cybil-interjút. A TMS-ben.
- Komoly? - Megbeszéltük Alexszel.
Nekem kell csinálnom.
Rendben.
- Csak ha biztos vagy benne. - Ja.
Nincs mit bizonyítanod.
Tudom.
És a hátam közepére kívánom az egészet, de akkor is nekem kell megcsinálnom.
Gondolj bele a nézettségbe!
A nézettség, tényleg!
Szó sem lehet róla. Nem csinálhatja meg.
A Pacekba’ Alex az egy dolog, de senkit nem fog érdekelni
a The Morning Show békéltető show-ja. Obamának sem jött be.
Ha neki nem sikerült, nekünk tutira nem fog.
Imádom az „utolsó szalmaszál” jellegű dolgokat, de nem.
Én is imádom őket. Azt különösen,
amikor egy tévé igazgatója kiszivárogtat egy e-mailt,
hogy az igazgatótanács elnökét kigolyózza, és közben fegyverként használ
400 évnyi rasszizmust, hogy egy milliárdossal üzletet köthessen.
Nem semmi vád, Stella.
Mielőtt letagadnád, szólok,
hogy a bal szemed rángatózik, amikor hazudsz.
Már nem te írod a narratívát, Cory.
Nem, nem, nem! Nem megy. Nem mehetek be a The Morning Show-ba!
Cybil, meg kell tenned.
Chris ezt akarja, és ő is megérdemli, hogy hallassa a hangját.
Ideje lenne letenni a „törékeny fehér asszony” jelmezt.
Törékeny? Én?
Te túlélted volna a 70-es éveket?
Mind tudjuk, hogy kőkemény vagy.
Állandóan ezen kattog az agyam.
Hihetetlen, hogy ezt leírtam.
Én... soha nem áskálódnék egy másik nő ellen.
- Miért tennék ilyet? - Nem tudom.
De pont az ilyenekre tudsz válaszolni a TMS-ben.
Miért? Már... már eldöntötték, ki vagyok.
És csak figyeld meg, miután eltűnök innen,
mindenki úgy tesz majd... hogy megoldották a problémát.
De pont úgy átmennek a másik oldalra, ha meglátnak egy színes bőrűt.
Ezt a helyedben élő adásban kihagynám.
Jézusom!
Vicceltem.
Ízetlen tréfa volt.
És ez a vicc az én örökségem?
A családomé?
Amit 80 év alatt felépítettünk...
lerombolja egy ostoba e-mail?
Cybil, itt sokkal többről van szó, mint egy e-mailről.
Egy fekete nőnek kevesebbet fizetsz ugyanazért a melóért, mint egy fehérnek.
És értem én, hogy te úgy véled, hogy ez nem tükrözi azt, amilyen vagy,
de itt az esély vállalni a felelősséget, és megmutatni, milyen vagy.
Még visszatérünk Marge-ra és Kathyre,
az egypetéjű ikerpárra, aki tök véletlenül találkoztak össze
egy piteevő versenyen.
El tudjátok képzelni? Nagyban eszed
az epres pitédet, és bumm,
- ott áll az ikred. - Ugye?
A versenyevés rengeteg meglepetést tartogat.
Most következzék
egy beszélgetés a faji kérdésről a mai nagyvállalatoknál
a UBA igazgatótanácsának elnökével, Cybil Reynoldsszal,
akinek Chris Hunter teszi fel kérdéseit. A reklám után folytatjuk.
És elmentünk!
- Jesszusom! Kurva nehéz átkötés volt. - Istenem!
- Az, bazmeg! - Szent... Jézusom!
Chris... Chris rohadt bátor, hogy ezt bevállalta.
Igen, az. Nagyon is.
Oké. Még három perc.
Maradj a témánál, és ne felejts el levegőt venni!
Ne feledd, négyperces a szegmens,
de túlszaladhatunk rajta.
Az élő adásban az a legjobb, hogy egy ponton
- jönnie kell a reklámnak... - Valamiből élni kell.
Minden rendben lesz.
Egy gyors korrektúra, mielőtt belevágunk.
A fények kegyetlenek tudnak lenni.
Egy kis kontúrra gondoltam a járomcsont alatt.
- Köszönöm! - Csak egy kis szín. Ne tűnj hókának.
A válaszokat te kontrollálod.
Abba nem szólhat bele.
Egy...
kettő...
...három.
Hahó! Minden oké, kicsim.
Nem verseny.
Remek leszel.
Remeknek születtél.
És ha szégyent hozok a fejemre?
Ha mindenkinek az jön le,
hogy egy dühös fekete nő nekimegy egy védtelen fehér néninek...
- Ez nem fog előfordulni. - ...és...
Mia ott lesz a füledben, én meg ott állok majd a jobb oldalon.
Gyerünk, kislány!
- Drága, megfognád ezt? - Persze.
- Ms. Reynolds, jöjjön velem, kérem! - Köszönöm!
- Óvatosan! - Köszönöm!
Édes Istenem!
Ne késsen a hang, jó?
Vettem, nem fog.
Hang rendben, nincs csúszás.
Csekkolva. Oké, emberek, csak feszesen!
Jim, maradj közeliben!
Menni fog, Chris.
Öt, négy, három...
Folytatjuk a műsort.
Néhány napja napvilágot látott egy meglehetősen érzéketlen e-mail
a UBA igazgatótanácsi elnökétől, Cybil Reynoldstól.
A rám vonatkozó rasszista megjegyzésről eddig nem beszéltem a nyilvánosság előtt.
Itt van velem a nő, aki a megjegyzéseket írta.
A UBA igazgatótanácsi elnöke, Cybil Reynolds. Köszönöm, hogy eljött.
Köszönöm a meghívást.
Tudom, hogy a UBA pár napja kiadott közleménye
okozott némi - jogos - felháborodást.
Öö, enyhén szólva hiányos volt.
A hibát én követtem el, és azért vagyok itt, hogy megkövessem.
Chris, én... rettenetesen sajnálom, amit leírtam.
Még egy heves munkaügyi vita
sem lehet magyarázat arra, amit leírtam.
Mármint hogy Jemima néninek titulált?
Nem hívtam közvetlenül annak...
Szeretnék pontosítani valamit.
Tudja, hogy Jemima néni nem zabpelyhes, hanem palacsintatésztás dobozon volt?
Most már igen.
Ez az ügy egy odavetett megjegyzésnél többről szól.
Ironikus, de a Pearl sütőipari vállalat
egy fekete nő arcmását használta fel a termék eladásához,
és biztosra veszem, hogy jutalékfizetés nélkül.
A kérdésem az, hogy: ön szerint én milyen márka eladásában segítek a UBA-nek?
Nézze, a szavak számítanak, de a tettek még inkább!
A UBA fájdalmasan tétlen volt az egyenlőség és a befogadás terén.
Az igazgatótanács nem vesz részt a cég napi irányításában,
azt hozzáértő vezérigazgatónkra bíztuk.
De amikor az irányítás megbicsaklik, nekem kell közbelépnem.
Ne merészeld, bazmeg!
- Te, ez most Coryt ekézi? - Megérdemli.
Nem kaptam választ a kérdésemre.
- Ó! - De ha már a közbelépésnél tartunk,
ezt hogy kell elképzelni?
Gondolja, hogy vissza tudja még nyerni a UBA alkalmazottainak bizalmát?
Tudja, mit? Igen, úgy vélem.
Szerintem lehetséges.
Először is párbeszédre van szükség a UBA alkalmazottai és a vezetés között.
Mostantól önöknek is lesz hangjuk minden egyes igazgatótanácsi ülésen.
Eljött a transzparencia ideje.
Igazán örömmel hallom.
A transzparenciánál tartva,
azért vettek fel műsorvezetőnek, mert fekete vagyok?
Természetesen nem. Dehogy!
Érti, miért nem látok tisztán, ugye?
Egy otrombán rasszista megjegyzéssel
panaszkodott az alkalmazásom miatt.
Nem tartott alkalmasnak a feladatra?
Nos... ha tényszerűek akarunk lenni,
nem, nem tartottam alkalmasnak.
Hadd fogalmazzak másként! Kipróbálatlan volt.
Hát, ez nem teljesen igaz.
Tudta, hogy több kamerapróbám volt...
mint bármelyik más műsorvezetőnek a TMS történetében?
Hogy nyolc egyeztető értekezletem volt
a hajammal kapcsolatos külön megbeszélés mellett?
Nem, nem tudtam róla.
És mindemellett időt szakítottam arra,
hogy hétvégente négy egykori TMS-műsorvezetővel gyakoroljak.
Lenyűgöző. Igazán példaértékű.
Mindettől függetlenül nem értem, miért használt
ilyen rasszista töltetű képet a jellemzésemre.
Ilyennek lát?
Ilyennek lát minket?
Szeretné, ha az élete munkáját egy e-mailben elejtett, meggondolatlan,
agyatlan megjegyzésre redukálnák le?
Soha nem volt olyan óvatlan,
könnyed megjegyzése, amit később megbánt?
Vezető pozíciót tölt be ennél a tévénél.
És az ön vezetése alatt
a nem fehér alkalmazottakat kevesebbre értékelik, mint a fehéreket.
Ezt le lehet tudni egy könnyed megjegyzéssel?
Donny, a kamera közelítsen Cybilre,
- de addig, míg nem látom a pórusait! - El kéne mennünk breakre.
- Vágjak, vagy... - Ne! Ne!
Oké. Kettes, közelíts Cybilre! Közelebb!
Nem.
Figyelmetlen voltam, és erre nincs mentség.
De meg kell értenie...
Ezt a lehetőséget nem kaphatja meg akárki.
És aki beleül abba a székbe, legyen hálás...
Nekem...
Ez az.
Hálásnak kéne lennem?
Mert annyira nehéz oda kerülni, ahol most ül!
Ahhoz, hogy a UBA mint intézmény
előreléphessen, muszáj lesz...
El kell mozdulnunk arról a pontról, ahol kihasználják a faji megosztottságot.
Ez nem általánosan jellemző a társadalmunkra?
Baszki!
A szünet után elmozdulunk az intézményesített rasszizmusból.
Maradjanak velünk!
És elmentünk! Hűha!
Ez így...
Persze. Hogyne, hogyne.
- Kész? - Köszönöm!
Jesszusom!
Menjünk!
Ez kész katasztrófa volt.
Mia, Cory hív.
- Mi van? Komolyan? - Felveszem, nem gáz
Mit tehetek érted, Cory?
Csak gratulálni szerettem volna a remek szegmenshez.
És nyugi, lenyeljük a kimaradt reklámok költségét.
Majd az upfrontson kárpótoljuk a hirdetőket.
Ja, sejtettem.
Majd küldd át a számokat!
Layla, nem akarsz gratulálni Chrisnek a remek szegmensért?
Én? Miért?
Mert a producereknek szokásuk. Nyomás!
Nem mondod komolyan!
Ideje volt már.
Nyomás!
Megkaptad! Gratula!
Hát, emberek,
vannak rettentő kínos dolgok, és van az, amit a TMS-ben láttunk.
Cybil Reynolds nemhogy belesétált a csapdába, de foxtrottot járt benne.
Következhet a bizalmatlansági szavazás.
Akik támogatják, emeljék fel a kezüket!
Kyle, azonnal hívd fel Paul Marksot!
Az sem érdekel, ha a rakétán ül,
és éppen a Jupiter felé tart!
Ha így van, bérelsz nekem egy másikat!
Hívsz egy UberCometet, ha van már olyan.
Az asszisztens forrásaim szerint a Sohóban van.
Jóval közelebb.
Hívom a sofőrödet.
Köszönöm, hogy eljött!
Jó szórakozást!
- Cory! - Amanda!
Szinte szökdécselsz.
Ennyire feltöltött a koporsódban töltött nappali alvás?
Te és a kifinomult eleganciád soha nem okoztok csalódást.
Bocs, de zárt körű esemény.
Míg a kidobójelmezed valahol érdekfeszítő, Paul már vár.
Ha várna, tudnék róla.
Ugyan Paul vérebeként kapod a fizudat, de velem ne szórakozz, Amanda!
Nem vagyok lófaszjóska.
- Cory! - Örvendek, Paul!
Megbeszéltünk valamit mára?
Cybilt kirúgták. Megvannak a szavazatok. Tiszta az út.
- Innentől intézem, jó? - Vettem.
Figyelj, Cory, értékelem, hogy eljöttél,
de muszáj egy üzletnek ilyen kínok közt megszületnie?
Azt ne mondd, hogy könnyű üzletekkel jutottál el odáig, ahol tartasz!
Egy tradicionális médiavállalatot akartam venni.
Azért, mert a megbízhatóságot képviselik. A UBA-ben viszont szarvihar tombol.
Visszavettük az első helyet, Paul.
Persze, ahogy egy autóbaleset is sok bámészkodót vonz.
Az autóbalesetek viszont elbaszásokból születnek.
Hibákból. Véletlenekből.
És tudom, hogy te az elbaszásokat lehetőségeknek tartod,
de javasolnék valamit.
Eleve nem kéne elbaszni.
Ki máshoz mehetnél?
Az NBN-nel értekezel odabent?
Vannak lehetőségeim. A UBA viszont már nem érdekel.
Kösz, hogy beugrottál!
A feliratot fordította: Varga Attila